Să trăieşti în lumea de dincolo, între marii iubitori de neam 


Fariseii îl atacă pe Adrian Păunescu, inclusive activitatea sa din Cenaclul 
Flacăra. Dar aceştia cu ce au înlocuit, după Decembrie 1989, această 
activitate? Cu zero conştiinţe iubitoare de neam, cu destrămarea acestei 
iubiri, cu activități de disoluție a poporului român. Activitatea acestora se 
adresează de regulă simţurilor trupeşti-se umplu stadioanele, sau spațiile 
libere din oraşe, discotecile de la oraşe şi sate, pe timp de noapte, cu muzică 
ce biciue nervii, biciuire de natură erotică. Tinerii care au venit la aceste 
"concerte” sunt ”academizaţi” de le brâu în jos, iar mintea şi inima lor e în 
cădere, în părăsire. Compararea cu Cenacul lui Adrian Păunescu nici nu 
poate fi avută în vedere. Participau şi elevi şi părinți şi bunici, într-o 
desfătare estetică modelatoare de frumos şi conştiinţe. 

Da, după 1989 au avut loc şi spectacole muzicale la locul lor, dar prea 
puţine, acoperite de invitaţii de peste hotare şi de imitatorii lor din ţară. 
Adrian Păunescu a scris unele poezii laudative la adresa lui Nicolae 
Ceauşescu. Datorită acestora, după 1989, s-a încercat mereu scoaterea lui din 
conştiinţa publică. Dar de ce se uită şi celelalte domenii ale culturii române, 
de la ştiinţă, la istorie şi literatură? Cărţi, tratate, etc...Au, la început, câteva 
rânduri de călduroase mulțumiri şi laude la adresa lui Nicolae Ceauşescu. 
Despre mulți din aceşti autori se tace, sub acest aspect, despre Adrian 
Păunescu, dimpotrivă. Dar despre actorii de serviciu, care se întreceau a 
recita poezii de slăvire adresate lui Nicolae Ceauşescu? 

Loialitatea lui Adrian Păunescu față de Neamul Românesc, fasță de poporul 
român, nu poate fi contestată. 

Cel ce scrie aceste rânduri a avut de pătimit toată viața, din partea regimului 
comunist, tot din cauza literaturii-proces penal,1971, pentru romanul 
Coşmarul (Vezi www.noidacii.ro, Gheorghe Gavrilă Copil, romane, teatru, 
studii, articole) aşa că nu poate fi suspectat de partizanat. 

“ „prin rezoluţia din 6 august 1971 s-a început urmărirea penală împotriva 
numitului COPIL GHEORGHE GAVRILĂ, pentru săvârşirea infracțiunii 

de propagandă împotriva orânduirii socialiste...reținându-se că acesta a 
conceput şi a scris materiale cu conţinut anticomunist pe care le-a difuzat 
mai multor persoane...,, 

În acest roman se poate citi, un adevărat atac frontal, despre crimele la 
adresa umanităţii, crime săvârşite sub comunism. Despre Unirea Basarabiei 
cu patria-Mamă- deci şi duşman al URSS-conform documentelor din dosarul 
penal. 


Să ridice mâna cei ce au aruncat cu pietre împotriva lui Adrian Păunescu şi 
vor mai arunca şi să ne spună dacă se pot compara ca valoare cu acesta? Să 
ridice mâna şi să mărturisească despre activitatea lor pentru consolidarea 
existenței românilor pe pământul lor strămoşesc. Să se compare cu 
activitatea lui Adrian Păunescu pentru consolidarea unităţii de neam de pe 
cele două maluri ale Prutului. 

Salariaţii din banii românilor, care acționează în mass-media, scrisă, radio, 
televiziune, în politică, pentru destabilizarea poporului român, pentru 
preluarea acestei ţări de către forțe imperiale străine, pentru controlul total al 
finanțelor şi câştigul financiar de peste tot unde circula banii, prin activitatea 
pentru înstrăinarea aurului de la Roşia Montană, atât de necesar nouă, pentru 
plata datoriilor şi refacerea economică, prin vinderea pământului strămoşesc 
şi a altor obiective economice de importanţă strategică națională, şi-au 
pregătit iminenta lor prăbuşire. 

Pentru aceste valori naționale înstrăinate s-a zbătut în ultimii douăzeci de ani 
şi Adrian Păunescu. 

Naţionalizarea pământului vândut şi a altor obiective economice, cu 
despăpgubiri financiare exact la valoarea de cumpărare, din timpul 
cumpărării, este singura variantă corectă şi de neevitat. 

